UVP TECHNICOM

Biznis model CANVAS
2022-05-24 14:00 - 16:00 (Europe/Bratislava) | UVP TECHNICOM 003 a online, Němcovej 5, Košice, Slovakia (Slovak Republic)
Podujatie sa koná v novom termíne 24. mája, pôvodný termín bol 17. máj.

Obsah workshopu:Cieľom workshopu je vytvoriť biznis model CANVAS pre konkrétny startup. Naposledy sme sa naučili čo to CANVAS je a ako by mal vyzerať, tentokrát ho budeme na workshope reálne tvoriť.
Metodika:Spoločne si vizualizujeme jednotlive sekcie biznis modelu a zadefinujeme ako môže firma generovať zisky.
Cieľ workshopu:Vytvoriť biznis model CANVAS pre konkrétny startup podľa aktuálneho stavu v ktorom sa nachádza.
Lektor:Ľuboš Kolesár je biznis kouč UVP Technicom, zakladateľ, majiteľ a CEO troch firiem. Je dlhoročným členom generálnej rady Zdruzenia mladých podnikateľov Slovenska a angažuje sa v otázkach podpory podnikania na Slovensku.

Data Week 2022
2022-05-24 - 2022-06-03 | Online
Data week je aktivitou európskych výskumných a inovačných komunít zameraných na veľké dáta a umelú inteligenciu. Podujatie spája komunity a ich výsledky s európskymi politikami a potrebami trhu, približuje európske iniciatívy a aktivity miestnym komunitám.

Hlavnou témou Data week 2022 je „Smerom k inovatívnej, dôveryhodnej a spravodlivej európskej dátovej ekonomike“.

Podujatie spoluorganizujú EUH4D a BDVA. Účasť na podujatí je bezplatná.

CEE Smart City Expo & B2B Business Forum 2022
2022-05-24 | HungExpo, Albertirsai út 10, Budapest, 1101, Hungary
Hlavným zameraním podujatia je multiodborová prezentácia Smart City riešení, ktoré môžu pomôcť vylepšovať mestá a municipality vo svete. Dozviete sa viac o aktuálnych technologických trendoch v oblasti smart city a stretnete sa s inovatívnymi poskytovateľmi smart city z regiónu strednej a východnej Európy.
Zameranie technológií a služieb:

Zdravotníctvo
Smart budovy
Energetika
Mobilita
IKT
Služby
Životné prostredie
Poľnohospodárstvo

Podujatie sa uskutoční v partnerstve s najväčším maďarským združením miestnych samospráv (TOOSZ), ktoré počas podujatia usporiada celoštátne zhromaždenie s predpokladanou účasťou približne 150 delegátov. Na podujatie budú pozvaní aj zástupcovia ďalších maďarských samospráv a maďarských spoločností zaoberajúcich sa smart cities.
Účasť je bezplatná.

Startup Connect
2022-05-19 16:00 - 18:00 | UVP TECHNICOM, Boženy Němcovej 5, Košice, Slovakia (Slovak Republic)
Startup Connect je neformálne stretnutie startupov UVP Technicom so zámerom na networking, prepojenie a vytváranie vzájomných synergií. Zároveň si budete môcť zdieľať a vymieňať cenné skúsenosti a informácie, ktoré Vám pomôžu na Vašej podnikateľskej ceste.
Pridajte sa k nám! Nebude chýbať ani grilovačka na streche!

Špičková realizácia
2022-05-18 09:00 - 14:00 | UVP TECHNICOM, Boženy Němcovej 5, Košice, Slovakia (Slovak Republic)
18.5.2022, 09:00–14:00h, UVP TECHNICOM, Košice
Bežia procesy vo vašej firme bez dramatického napätia a je ich výsledkom adekvátny zisk?Odporúčajú Vaši zákazníci Vaše produkty svojim známym?
Úspešné firmy robia správne výbery z možností, ktoré majú a zaviedli rutiny, ktoré udržujú firmu v tom správnom “rytme rastu”.
Ciele bez rutiny sú len želania, rutiny bez cieľov sú bez výsledkov.Jasná vízia (ciele) + DISCIPLÍNA (zavedené rutiny) = ÚSPECH
Ktoré rutiny sú dôležité a prispievajú k rastu firmy tak, aby jej majitelia sa mohli venovať stratégii a pracovali menej? Ako ich nastaviť? Ktoré nástroje k tomu použiť?
UVP TECHNICOM – Enterprise Europe Network Vás pozýva v rámci akadémie vnútrofiremného rastu Ako NALADIŤ firmu na RAST a pracovať MENEJ na školenie s tematikou Špičková realizácia.

Termín a miesto konania
18.5.2022 v čase 9:00-14:00h, Univerzitný vedecký park TECHNICOM, Technická univerzita v Košiciach, Němcovej 5, 042 00 Košice

Program:

08:45-09:00
Registrácia účastníkov

09:00-09:05
Úvodné slovo

09:05–10:00
Zodpovednosti šéfa a radikálna otvorenosť

10:00-11:00
Ako dosahovať výsledky

11:00-11:15
Prestávka

11:15-12:30
Efektívny rytmus porád a stretnutí

12:30-13:30
10 Rockefellerových návykovIndividuálna a skupinová práca

13:30–14:00
Diskusia a záver

O lektorke
Mária Radvanská sa venuje poradenstvu a rozvoju podnikateľských subjektov vyše 20 rokov. Identifikuje bariéry rozvoja a pomáha podnikateľom nájsť cestu ako ich prekonať. Od firiem však očakáva aktívny prístup, pretože len v úzkej súčinnosti ľudí danej firmy a s podporou vedenia je možné aj zdanlivo nemožné. Ľudia sú zárukou toho, že zmena bude trvalá. Najviac ju inšpiruje výrok – čo firma nedokáže, ľudia zvládnu.

Cieľová skupina
Akadémia vnútrofiremného rastu je určená predovšetkým majiteľom a výkonným riaditeľom firiem, manažérom, či riadiacim pracovníkom s rozhodovacími právomocami, ktorí majú ambíciu pomôcť firme výrazne rásť. Rozhodnutie pre RAST je strategickým rozhodnutím a firmu je potrebné na neho dôkladne naladiť. Pri správnom naladení bude majiteľ pracovať oveľa menej a získa viac času pre seba, rodinu, svoje koníčky.

Čo povedali účastníci školenia
Toto školenie nerealizujeme prvý krát. Úspešne ho absolvovali podnikatelia a ich manažéri v minulosti. Na otázku “Prečo by ste odporúčali aj iným podnikateľom zúčastniť sa takéhoto školenia v budúcnosti?” účastníci v dotazníkoch spätnej väzby odpovedali:

Pre názory iných ľudí v oblasti podnikania
Rast je dôležitý, zo stagnácie sa je potrebné rozhýbať
Rýchly pohľad na manažérske zručnosti
Školenie pomáha
Aby boli konkurencieschopnými
Pretože je veľmi osožné pre rast firmy
Je dobré si mnohé veci uvedomiť a obnoviť
Zaujímavé poznatky
Uvedomiť si potrebu poznania aj teórie
Pomôže zmeniť pohľad na zamestnancov
Pre praktické zameranie
Je dobré si stále zopakovať
Trefné, k veci
Pre zorientovanie sa vo veciach
Nové nápady, inšpirácie
Rozšíri rozhľad

Prihláška
Prihlásiť sa je možné vyplnením on-line prihlášky do 16.5.2022. Kapacita je obmedzená na max. 20 osôb.

Účastnícky poplatok – ZDARMA!
Akadémia sa koná v rámci aktivít siete Enterprise Europe Network a je pre podnikateľské subjekty, ktoré majú ambíciu medzinárodne rásť ZDARMA.
Upozornenie: V prípade záväzného prihlásenia sa a neúčasti na školení, bude firme fakturovaný sankčný poplatok vo výške 120 eur. Zúčastniť školenia sa môže aj náhradník za prihláseného účastníka. Odhlásiť sa zo školenia bez sankčného poplatku je možné do 16.5.2022 zaslaním e-mailu na een@uvptechnicom.sk.

Kontakt
een@uvptechnicom.sk, Tel. číslo: +421 55 602 3661, 0918 734 605
Nevyhovujú vám skupinové otvorené školenia? Chcete, aby ich absolvovali viacerí kľúčoví hráči vo firme naraz? Akadémiu alebo jej vybrané časti je možné realizovať aj priamo u vás vo firme. V prípade záujmu kontaktujte een@uvptechnicom.sk.
Ak nie ste vy tým správnym adresátom vo firme, informujte o tejto príležitosti tie správne osoby – majiteľa firmy, riadiacich zamestnancov zodpovedných za inovácie, vývoj nových produktov a služieb, či aktívne osoby zodpovedné za vytváranie podmienok pre dobrú zamestnaneckú skúsenosť (HR). Pomôžete tak firme rýchlejšie rásť.
NALAĎTE firmu na RAST a pracujte MENEJ.
Inovujte, konkurujte, predbehnite!

Pozvánka na univerzitný mobilný odber krvi
2022-05-18 08:00 - 11:00 | UVP TECHNICOM, Boženy Němcovej 5, Košice, Slovakia (Slovak Republic)
Ako sa pripraviť na darovanie krvi zistite tu.

Med2Meet 2022 – virtual healthcare cooperation day
2022-05-18 | Online
18.5.2022 sa uskutoční virtuálne podujatie Med2Meet 2022 so zameraním na medicínsky priemysel. Prihlášky do 17. mája 2022.
Dátum konania: 18. máj 2022Miesto konania: virtuálne podujatieRegistrácia otvorená do: 17. máj 2022Prihláška: https://med2meet2022.b2match.io/signupWeb stránka podujatia: https://med2meet2022.b2match.io/
Podujatie prináša jedinečnú príležitosť pre nadviazanie nových obchodných kontaktov, možnosť nájsť nových dodávateľov, vytvára priestor pre výmenu informácií a získanie skúsenosti týkajúcich sa nových trendov v odvetví zdravotníckych technológií.
Podujatia sa zúčastnia spoločnosti, výskumné a vývojové organizácie, investori a ďalšie zainteresované strany z celého sveta.
Témy podujatia:

Zdravotnícke pomôcky a vybavenie
Osobné ochranné prostriedky
Ortopédia
Zubné lekárstvo
Zdravotnícky nábytok
Diagnostika a mnoho ďalších!

Pri vypĺňaní prihlášky si v rámci položky „Support office“ vyberte TUKE ako Vašu podpornú inštitúciu. Následne Vašu prihlášku obratom radi potvrdíme v registračnom systéme podujatia. Ďakujeme.
Kontakt: Enterprise Europe Network pri UVP TECHNICOM, e-mail: mailto:een@uvptechnicom.sk

Kooperačné podujatie WOD-KAN 2022
2022-05-11 - 2022-05-12 | Online
V dňoch 11.–12.5.2022 sa uskutoční hybridné kooperačné podujatie WOD-KAN 2022, ktoré bude súčasťou medzinárodného veľtrhu strojov a zariadení pre vodovodné a kanalizačné systémy WOD-KAN Fair 2022. Prihláška do 11. mája 2022.

Dátum konania: 11. – 12. máj 2022
Miesto konania: Poľsko/hybridné podujatie
Registrácia otvorená do: 11. máj 2022
Prihláška: https://wod-kan-2022.b2match.io/signup
Web stránka podujatia: https://wod-kan-2022.b2match.io/

Kooperačné podujatie je jedinečnou príležitosťou na výmenu inovatívnych technológií, iniciovanie cezhraničnej spolupráce a hľadanie nových obchodných partnerov. Účastníci môžu prostredníctvom platformy B2Match požiadať o on-line stretnutia a stretnutia v mieste konania podľa vlastného záujmu a možností. Takýmto spôsobom môžu efektívnejšie využiť svoj čas na výstave.

Organizácia podujatia:

máj 2022, onsite podujatie, Gdańska 187, 85-674 Bydgoszcz, Poľsko
máj 2022, virtuálne B2B podujatie na platforme B2Match

Témy podujatia:

Technológie úpravy vody a čistenia odpadových vôd
Čističky odpadových vôd
Meracie zariadenia pre úpravne vody
Techniky merania
Kontrola a analýzy
Stroje a zariadenia na výstavbu, opravu a údržbu vodovodnej a kanalizačnej siete
Hydraulické jednotky, čerpadlá a vodovodné armatúry

Účasť na kooperačnom podujatí WOD-KAN 2022 je ZDARMA.

Pri vypĺňaní prihlášky si v rámci položky „Support office“ vyberte TUKE ako Vašu podpornú inštitúciu. Následne Vašu prihlášku obratom radi potvrdíme v registračnom systéme podujatia. Ďakujeme.
Kontakt: Enterprise Europe Network pri UVP TECHNICOM, e-mail: een@uvptechnicom.sk

Kooperačné podujatie v rámci BIONNALE 2022
2022-05-11 - 2022-05-12
V dňoch 11.–12.5.2022 sa v nemeckom Berlíne uskutoční hybridnou formou kooperačné podujatie v rámci BIONNALE 2022 so zameraním na oblasť zdravotníctva a na vedy o živých organizmoch. Prihlášky do 12. mája 2022.
Dátum konania: 11. – 12. máj 2022
Miesto konania: on-line/onsite
Registrácia otvorená do: 12. máj 2022
Web pre registráciu: https://bionnale2022.b2match.io/signup
Web stránka podujatia: https://bionnale2022.b2match.io/
V roku 2021 sa tohto podujatia zúčastnilo viac ako 1000 zástupcov akademickej obce a priemyslu z viac ako 50 krajín.
Čo môžete očakávať?

Kľúčové informácie a stretnutia na tému biotechnológie, farmácia, medicínske technológie a digitálne zdravie.
Možnosť vopred naplánovaných stretnutí riadených web systémom.
Spoluprácu/Venture track vrátane prezentácií technologických spoločností a akademickej obce.
Virtuálne výstavy a výstavy na mieste, kde môžete prezentovať vlastné produkty a služby.
Ocenenie BIONNALE Speed Lecture Award 2022 a Get Together

Podujatia sa zúčastnia:

spoločnosti a výskumné inštitúcie z regiónu a mimo neho, ktoré hľadajú možnosti spoločného vývoja alebo spoločného výskumu,
startupy s novými nápadmi a inovatívnymi prístupmi,
investori.

Kooperačné podujatie sa uskutoční 11. mája 2022 prezenčne v Berlíne a 12. mája 2022 virtuálne.
Staňte sa súčasťou BIONNALE 2022 a využite informatívne prednášky a nové kontakty pre svoje podnikanie!
Kontakt: Enterprise Europe Network pri UVP TECHNICOM, e-mail: een@uvptechnicom.sk

Bringing Value to Agrobiomass – 3 rd edition
2022-05-11 | Online
11.5.2022 sa uskutoční hybridné kooperačné podujatie Bringing Value to Agrobiomass – 3 rd edition so zameraním na to, ako vytvoriť hodnotu z agrobiomasy a vedľajších tokov vznikajúcich pri výrobe potravín. Prihlášky do 11. mája 2022.

Dátum konania: 11. máj 2022Miesto konania: hybridné podujatieRegistrácia otvorená do: 11. máj 2022Prihláška: https://bringing-value-to-agrobiomass-3.b2match.io/signupWeb stránka podujatia: https://bringing-value-to-agrobiomass-3.b2match.io/

Kooperačné podujatie je zamerané na masové zavádzanie zdokonalených a na trh pripravených riešení vykurovania agrobiomasou v Európe. Agrobiomasa je rozsiahly, nedostatočne využívaný a pôvodný zdroj, ktorý môže podporiť dosiahnutie európskych cieľov v oblasti energetiky a klímy, a zároveň podporiť rozvoj vidieka a obehové hospodárstvo.
Tento matchmaking nie je zameraný len na vykurovanie, ale na všetky prospešné spôsoby využitia agrobiomasy a vedľajších tokov z výroby potravín v rámci obehového biohospodárstva.
Organizácia podujatia:

apríl 2022 webinár (Registrácia na webinár TU)
máj 2022 kooperačné podujatie (hybridná forma)

Témy podujatia:

Výroba obnoviteľnej energie
Biorafinácia
Produkcia agrobiomasy
Logistika a manipulácia

Pri vypĺňaní prihlášky si v rámci položky „Support office“ vyberte TUKE ako Vašu podpornú inštitúciu. Následne Vašu prihlášku obratom radi potvrdíme v registračnom systéme podujatia. Ďakujeme.
Kontakt: Enterprise Europe Network pri UVP TECHNICOM, e-mail: een@uvptechnicom.sk

Aké technológie zvoliť pri vývoji SW produktov
2022-05-10 14:00 - 16:00 | UVP TECHNICOM a online, Němcovej 5, Košice, Slovakia (Slovak Republic)
Ďalší webinár o budovaní digitálnych produktov z dieľne košickej IT akadémie sudoacademy.io, tentokrát zameraný na technológie a softvérové inžinierstvo. Na tomto webinári si ukážeme aké najmodernejšie technológie a prístupy použiť ak sa rozhodnete budovať či už malé a rýchle MVP alebo naopak ako ďalej škálovať a techicky stabilizovať svoj SW produkt. Prejdeme si všetky oblasti aplikačnej architektúry od FE a BE cez APIs až po databázy a cloudovú infraštruktúru.

Lektor: Pavol Madár, SW inžinier s dlhoročnou praxou, CTO a spoluzakladateľ úspešnej SW agentúry sudolabs.io, ktorá vyvíja technológie primárne pre americké startupy.

GreenTech Days 2022
2022-05-10 - 2022-05-11 | Online
V dňoch 10.–11.5.2022 sa uskutoční hybridné kooperačné podujatie GreenTech Days 2022 so zameraním na životné prostredie, energie, zelené budovy. Prihláška do 30. apríla alebo 9. mája 2022.

Dátum konania: 10. – 11. máj 2022
Miesto konania: on-line/on-site, Viedeň, Rakúsko
Registrácia otvorená do: 30. apríl 2022 pre on-site stretnutia/9. máj 2022 pre on-line stretnutia
Prihláška: https://greentechdays2022.b2match.io/signup
Web stránka podujatia: https://greentechdays2022.b2match.io/

GreenTech days 2022 spája viac ako 1 000 odborníkov a spoločností z viac ako 50 krajín.

Prečo sa zúčastniť?

Využite B2B platformu a rezervujte si B2B stretnutia
Preskúmajte svoje exportné príležitosti a nadviažte nové obchodné spojenia
Využite príležitosť nájsť nových medzinárodných obchodných partnerov a odborníkov
Staňte sa vystavovateľom alebo sponzorom a prezentujte svoje produkty alebo služby
Využite priestor pre výmenu informácií o obchodných príležitostiach.

Témy podujatia:

Životné prostredie:
odpadové hospodárstvo, recyklácia, obehové hospodárstvo, energia z odpadu, efektívnosť zdrojov, vodné hospodárstvo, zásobovanie vodou, čistenie odpadových vôd, filtračné systémy atď.

Energie:
vodná energia, veterná energia, solárna a fotovoltická energia, biomasa, biopalivá, bioplyn, tepelné čerpadlá, geotermálna energia, vodík, skladovanie energie atď.

Efektívnosť/zelená budova:
plánovacie služby, architektúra, urbanizmus, technológie budov, energeticky úsporné budovy, stavebné materiály, izolačné materiály atď.

Pri vypĺňaní prihlášky si v rámci položky „Support office“ vyberte TUKE ako Vašu podpornú inštitúciu. Následne Vašu prihlášku obratom radi potvrdíme v registračnom systéme podujatia. Ďakujeme.
Kontakt: Enterprise Europe Network pri UVP TECHNICOM, e-mail: een@uvptechnicom.sk

Tímová súťaž študentov stredných škôl
2022-05-05 08:00 - 17:00 | UVP TECHNICOM, Boženy Němcovej 5, Košice, Slovakia (Slovak Republic)
Dňa 5.5.2022 prebehne v priestoroch Technicomu finále súťaže pre partnerské stredné odborné školy spoločnosti Východoslovenská distribučná, a.s.
Už 15. ročník súťaže má tému Manažment odpadového hospodárstva a študenti vyšších ročníkov elektrotechnických škôl z východného Slovenska na ňom odprezentujú svoje projekty a modely, ktoré vytvorili v 2-3 členných tímoch. Komisia zložená zo zástupcov VSD, a.s a TUKE bude hodnotiť technickú komplexnosť a ideovú originalitu projektu, využiteľnosť v praxi a vo výučbe a funkčnosť a dizajn aplikácie/modelu.

Conference Future Governance Models of the European Universities
2022-05-05 | Online
Účelom tejto jednodňovej konferencie je podporiť otvorenú diskusiu o modeloch riadenia a riadiacich štruktúrach budúcich európskych univerzít.
Viac na filmeu.eu.

Ako napísať úspešný projekt MSCA Postdoctoral Fellowship
2022-05-04 10:00 - 12:00 | Online
Webinár je zameraný na proces plánovania a písania projektového návrhu. Odznejú cenné rady a tipy k praktickým aspektom prípravy a predkladania projektového návrhu. Pozrite sa s nami na granty MSCA Postdoctoral fellowships, pri získavaní ktorých majú slovenské pracoviská nadpriemernú úspešnosť!
Stretnutie je otvorené výskumníkom z akejkoľvek oblasti, ktorí sa chcú dozvedieť viac alebo zvažujú prípravu vlastného projektu. Takisto môže byť užitočné pre projektové oddelenia, manažérov výskumu či pracoviská, ktoré majú záujem hosťovať výskumníkov cez túto schému.
Na podujatie je potrebné sa vopred registrovať (najneskôr do 3. mája) prostredníctvom https://eraportal.sk/podujatia/ako-ziskat-msca/

Využitie 3D technológií v priemysle
2022-05-04 09:00 - 14:00 | UVP TECHNICOM, Boženy Němcovej 5, Košice, Slovakia (Slovak Republic)
Registrácia bola uzavretá

Využívajte technológie, ktoré vám ušetria čas aj náklady! Príďte na náš seminár, kde vám to ukážeme! MCAE Systems vám predstaví celkový prehľad inovatívnych technológií, ako napríklad:

3D tlač z kovu pri výrobe prototypov a dielov pre koncové použitie
3D tlač presných, rozmerných plastových dielov a prípravkov z odolných certifikovaných termoplastov
Nové technológie 3D tlače – SAF a P3
CAD/CAM softvér pre prípravu výroby, reverzné inžinierstvo a automatizáciu výroby
3D optický skener pre najnáročnejšie aplikácie
Rozšírená realita v priemysle
Plne automatizované 3D meranie
Možnosti počítačovej tomografie

Pre účasť je potrebná registrácia: REGISTRÁCIA

Program

09:00 – 09:30
Registrácia

09:30 – 09:40
MCAE Systems a najnovšie správy zo sveta priemyselných 3D technológií

09:40 – 10:20
Ak si neviete poradiť alebo ako vybrať najvhodnejšiu technológiu 3D tlače

10:20 – 10:45
Využite potenciál optickej metrológie – 3D skenovanie, meranie deformácií alebo CT

10:45 – 11:15
Prestávka na kávu a workshopy

11:15 – 11:35
Ako na reverzné inžinierstvo a obrábanie s využitím CAD/CAM softvéru Tebis

11:35 – 11:55
Dostupná 3D tlač kovových dielov na prototypovanie a kusovú výrobu

11:55 – 12:20
Vstúpte do sveta automatizovaného merania s kolaboratívnym robotom

12:20 – 12:30
Rozšírená realita ako nástroj na vizuálnu kontrolu výrobkov

12:30 – 14:00
Obed a workshopy

Textile Connect 2022
2022-05-04 - 2022-05-06 | Online
V dňoch 04.–06.5.2022 sa uskutoční virtuálne medzinárodné kooperačné podujatie Textile Connect 2022 so zameraním na textilný a obuvnícky priemysel. Registrácia otvorená do 06. mája 2022.

Dátum konania: 04. – 06. máj 2022
Miesto konania: on-line
Registrácia otvorená do: 06. mája 2022
Prihláška: https://textile-connect-2022.b2match.io/signup
Web stránka podujatia: https://textile-connect-2022.b2match.io/

Textile Connect 2022 je platforma, ktorá spája spoločnosti/dizajnérov hľadajúcich výrobných partnerov s výrobcami, poskytovateľmi služieb a dodávateľmi v rámci textilného a obuvníckeho priemyslu.

Využite príležitosť nájsť medzinárodných obchodných partnerov na virtuálnych vopred rezervovaných stretnutiach.

Prečo sa zúčastniť:

Nájdete tu angažovaných potenciálnych obchodných partnerov
Príležitosť rozvíjať svoju obchodnú sieť
Zdieľajte svoje skúsenosti s medzinárodnými obchodnými kontaktmi
Sledujte trendy na trhu a identifikujte technologické inovácie

Pri vypĺňaní prihlášky si v rámci položky „Support office“ vyberte TUKE ako Vašu podpornú inštitúciu. Následne Vašu prihlášku obratom radi potvrdíme v registračnom systéme podujatia. Ďakujeme.
Kontakt: Enterprise Europe Network pri UVP TECHNICOM, e-mail: een@uvptechnicom.sk

Zvládanie konfliktných a stresových situácií
2022-05-03 14:00 - 16:00 | UVP TECHNICOM 001/002 a Online, Němcovej 5, Košice, 04001, Slovakia (Slovak Republic)
Obsahová náplň
A. Ako vybudovať pozitívne myslenie
– 2 %, pravidla a chaos, otázka „ Prečo“ , čo viem resp. neviem ovplyvniť…
B. Ako vyriešiť konflikt
– Analýza problému– Analýza záujmov– Možnosti riešení konfliktu
D. Príčiny a symptómy stresu
– Identifikácia stresorov na pracovisku– Symptómy stresu v rovine emočnej, telesnej, myšlienkovej a v rovine správania
E. Základne techniky a stratégie na zvládanie stresu
– predchádzanie stresovým situáciám– odbúravanie a zvládanie stresu

Metodika
Precvičenie relaxačných techník, výklad, riešenie individuálnych a tímových úloh, práca v skupinách, riešenie modelových situácií z reálnej praxe, simulácia riešenia konfliktov, testy na zručnosti a schopnosti účastníkov.

Cieľ workshopu
1. Riešiť konfliktné situácie.2. Zvládať konflikty bez negatívnych následkov3. Vedieť odstrániť, alebo zvládnuť stresové situácie

Lektor: Zdeno Knižka

Pôsobí ako lektor, kouč a mentor od roku 2001.

Špecializuje sa na rozvoj osobnosti formou lektorovania, mentoringu a koučingu, zlepšovaniu riadiacich zručnosti manažérov a rozvoja soft skills zručnosti. Pôsobil v riadiacich funkciách v oblastiach marketingu, obchodu a finančníctva.
Je absolventom viacerých vzdelávacích programov : ICF (International Coach Federation), Christíne Harvay, CKV Consult,., Royal post, Great Britain, Universal Postal Union, Transfér, NEPOSTEL – Holandsko, Technická univerzita Košice, HIC SVK. Niekoľko rokov bol pridruženým členom SAKO ( Slovenskej asociácie koučov).

Čo mi prinesie ochrana duševného vlastníctva v podnikaní?
2022-04-28 15:00 - 16:00 | Online
Webinár je určený najmä podnikateľom a širšej verejnosti a pomôže zodpovedať najmä nasledujúce otázky:

Čo všetko si môžem chrániť v podnikaní ako duševné vlastníctvo?
Čo mi môže priniesť komerčné zhodnotenie môjho duševného vlastníctva?
O koľko menej ma teraz môžu stáť prihlášky ochranných známok a dizajnov, ale i patentov?
Ako môžem nadviazať spoluprácu pri vývoji produktu s výskumným pracoviskom z univerzity?
Ako môžem získať bezplatné konzultácie a rešeršné služby, aby som vedel, ktoré duševné vlastníctvo si môžem ochrániť?

Getting things done
2022-04-28 14:00 - 17:00 | Online
Počas tohoto interaktívneho tréningu sa naučíte pracovať s piatimi krokmi ovládnutia workflow -modelom pre optimalizáciu našej každodennej práce. Sústredíme sa na potrebu zachytiť všetky potenciálne dôležité vstupy, ktoré vyžadujú vašu pozornosť. Ujasníme si, čo zachytené položky znamenajú a čo je s nimi potrebné urobiť. V treťom kroku vytvoríme efektívny organizačný systém pre usporiadanie informácií a úloh. Následne prejdeme procesom dôsledného premyslenia našich záväzkov, ktoré nám dodá jasnosť, aktuálnosť a perspektívu. A v neposlednom rade zoptimalizujeme náš systém, aby sme si vedeli jasne stanoviť priority a zapojiť sa do práce na najzmysluplnejších úlohách. Obsah je prezentovaný interaktívnou formou tak, aby účastníci odchádzali z tréningu s ich vlastným funkčným GTD systémom.
Účinnosť GTD spočíva vo vytvorení a používaní kompletného a aktuálneho zoznamu všetkých svojich záväzkov, ktorý odbremení Vašu myseľ a tá je potom schopná sa jasne sústrediť, zobraziť svet z optimálnych uhlov a vykonávať dôveryhodné voľby o tom, čo v danom okamihu robiť (a nerobiť).
GTD v rámci svojho prístupu zahŕňa:

zachytenie čohokoľvek a všetkého, čo má Vašu pozornosť do dôveryhodného systému,
zatriedenie vykonateľných záležitostí do výstupov a konkrétnych ďalších krokov,
zorganizovanie pripomienok a informácií efektívnym spôsobom, do vhodných kategórií, podľa toho, ako a kedy k nim potrebujete pristupovať,
udržiavanie aktuálnosti a nadhľadu pravidelným revidovaním šiestich horizontov svojich záväzkov (zámery, vízie, ciele, oblasti zamerania a zodpovednosti, projekty a ďalšie kroky),
optimálne zapojenie – výber a realizácia aktivity, ktorá je v zmysle definovaných rozhodovacích kritérií v danom okamihu tá najdôležitejšia.

Marek Kogan, certifikovaný GTD tréner a zástupca GTD pre Českú republiku a Slovensko

Digitálna tranformácia
2022-04-28
Už 28.04. 2022 máte jedinečnú možnosť získať užitočné informácie z oblasti „digitálnej transformácie“ a to od úspešných Taiwanských spoločností.
Ak vás táto téma zaujíma, neváhajte sa prihlásiť na online konferenciu cez tento formulár https://forms.gle/NY8FKrMsjRaetnJeA, na základe registrácie Vám 24 hodín pred jej konaním bude doručený link na pripojenie.
Účasť je bezplatná a podujatie je určené všetkým, ktorí chcú rozšíriť svoje znalosti v danej oblasti.

ULYSSEUS SUMMIT
2022-04-27 - 2022-04-28 | Technická univerzita v Košiciach, Letná 9, Košice, 04001, Slovakia (Slovak Republic)
Aliancia európskych univerzít Ulysseus, ktorej členom je aj Technická univerzita v Košiciach, organizuje v dňoch 27. a 28. apríla 2022 prvý Ulysseus Summit na Slovensku, ktorého sa zúčastnia zástupcovia všetkých šiestich univerzít aliancie a partnerských organizácií regiónu. Podujatie sa bude konať v Košiciach na pôde Technickej univerzity.

Cieľ podujatia
Cieľom dvojdňového podujatia je zhodnotenie a prezentácia aktuálneho stavu rozvoja unikátnej cesty spolupráce a inovácií európskych univerzít združených v aliancii Ulysseus, ktorá vytvára širokú ponuku príležitostí prispievajúcich k formovaniu Európskeho priestoru vysokoškolského vzdelávania a Európskeho výskumného priestoru, a tým aj priamo k budúcnosti Európy.
Summit sa bude venovať najmä aktivitám aliancie v oblasti vzdelávania (príprava spoločných študijných programov, uznávanie diplomov atď.), výskumu, inovácií (definovanie spoločnej výskumnej a inovačnej stratégie) a technologickému transferu. Výskumníci a vedci z partnerských univerzít budú mať príležitosť prehĺbiť vzájomnú výskumnú a projektovú spoluprácu, najmä na príprave kvalitných projektov pre program Horizon Europe. Dôležitou súčasťou summitu budú aktivity študentov aliancie, ktorých cieľom bude pracovať na založení študentskej asociácie aliancie a spolupráci na dizajne návrhu tzv. Open Classes Sites, ako ďalšej projektovej aktivity.
Podujatie zároveň umožní po prvýkrát na Slovensku prezentovať alianciu Ulysseus priamo jej hlavnými aktérmi – zástupcami jednotlivých partnerských univerzít, vytvorí platformu, ktorá umožní otvorenie aktívnej diskusie o praktickej implementácií ambiciózneho zámeru budovania tejto transnárodnej aliancie inštitúcií vysokoškolského vzdelávania nielen na pôde samotných vzdelávacích inštitúcií, ale aj aj ďalšími regionálnymi partnermi a podporovateľmi.

Program podujatia
POZVÁNKA PRE VEREJNOSŤ, študentov a zamestnancov TUKE:
Dovoľujeme si Vás pozvať Vás na hlavný program podujatia (program bude v anglickom jazyku), ktorý sa bude konať v stredu 27. apríla 2022:
Summit Opening Session (Streda, 27. apríla, 09:00 – 10:00)
Otvorenie podujatia spojené s predstavením aliancie Ulysseus. Súčasťou programu bude odovzdanie ocenení Technickej univerzity v Košiciach rektorom partnerských univerzít za jednotné úsilie budovať európsku univerzitu Ulysseus, ktorá umožní významný rozvoj a rast Technickej univerzity v Košiciach.
Tlačová konferencia (Streda, 27. apríla, 10:30 – 11:30)
Tlačová konferencia za účasti rektorov partnerských univerzít a hostí summitu (zástupcov verejných inštitúcií a orgánov štátnej správy).
Odborný program summitu (Streda, 27. apríla, 10:30 – 17:30 a štvrtok 28. apríla, 09:00 – 12:45)
Jednotlivé pracovné sekcie summitu (WP3 fórum, COMPASS fórum, odborný program pre výskumníkov a študentov), vrátane programu pre VIP hostí.
Slávnostné ukončenie summitu (Štvrtok 28. apríla, 12:45 – 13:15)
Ukončenie a vyhodnotenie podujatia.

Účasť
Jednotlivých aktivít summitu sa zúčastnia zástupcovia vedenia všetkých šiestich partnerských univerzít aliancie, pozvaní hostia, zástupcovia partnerov a podporovateľov aliancie Ulysseus, členovia projektového tímu, výskumníci, študenti.

Iniciatíva Európske univerzity
Európske univerzity sú nadnárodnými alianciami, ktoré sa stanú univerzitami budúcnosti, podporujú sa v nich európske hodnoty a identita a mali by priniesť revolúciu v kvalite a konkurencieschopnosti európskeho vysokoškolského vzdelávania.
Cieľom iniciatívy je spájanie európskych vysokoškolských inštitúcií znamená zdôraznenie Európskej hodnoty, spoločnú silu, ktorú generuje diverzita, multijazyčnosť a rozdielna história. Tieto pojmy budú prepojené prostredníctvom vzdelávania a vytvorením európskej symbiózy študent-akadémia-učiteľ so zachovaním identity každej členskej univerzity.
Cieľom Európskej komisie je prostredníctvom prehĺbenia spolupráce prispieť k vytvoreniu Európskeho vzdelávacieho priestoru. Iniciatíva má potenciál zvýšiť kvalitu vysokoškolského vzdelávania a jeho intenzívnejším prepojením na vedu, výskum, hospodárstvo a spoločnosť posilniť vedomostný štvoruholník. Aliancie majú zvýšiť celkovú atraktívnosť a konkurencieschopnosť európskeho vysokoškolského vzdelávania. Európske univerzity prehĺbia spoluprácu medzi svojimi inštitúciami, študentmi a zamestnancami a spoja fyzické i online zdroje, kurzy, odborné znalosti, údaje a infraštruktúru. Vďaka užšej spolupráci dokážu lepšie reagovať na výzvy, ktorým čelia počas fázy obnovy i po jej skončení a budú podporovať inkluzívnu ekologickú a digitálnu transformáciu v prospech svojich študentov a všetkých Európanov.
V súčasnosti pôsobí v rámci Európskej únie 41 aliancií európskych univerzít, ktoré sú podporované v rámci programu Erasmus+.
Viac informácií o iniciatíve: https://education.ec.europa.eu/education-levels/higher-education/european-universities-initiative
O aliancii Ulysseus
Aliancia Ulysseus vytvára medzinárodnú, svetu otvorenú univerzitu zameranú na potreby jednotlivca a podporu podnikateľského prostredia, ktorá bude formovať budúcnosť Európy. Zároveň chce modernizovať a otvoriť zapojené univerzity (vytvorením dlhotrvajúceho teritoriálneho a digitálneho inovačného ekosystému aliancie Ulysseus), znížiť rozdiely v kompetenciách (kombináciou inovatívneho učenia a vzdelávacích aktivít), podporovať model univerzity otvorenej svetu (kombináciou fyzických a virtuálnych mobilít študentov, učiteľov a výskumníkov), prispieť k rozvoju regiónov (flexibilnými európskymi spoločnými programami zameranými na študentov a prepojených s výskumnými aktivitami) a posilniť znalosti a praktizovanie európskych hodnôt.

Aliancia prinesie vytvorenie šiestich spoločných študijných vysokoškolských programov, mobilitného programu (pre viac ako 160 tis. študentov) a programu stáží, 35 satelitných projektov podaných do programov Horizon Europe a Erasmus+, siete šiestich inovačných hubov ako centier diania projektových aktivít, digitálnej platformy integrujúcej online podporu pre všetky aktivity projektu, série vzdelávacích aktivít (jazykové kurzy, kariérový program, programy celoživotného vzdelávania, open online kurzy) a študentskej asociácie Ulysseus.
Členmi aliancie sú Univerzita v  Seville (Španielsko, koordinátor aliancie), Univerzita v Janove (Taliansko), Univerzita Côte d’Azur (Francúzsko), Technická univerzita v Košiciach, MCI | Podnikateľská škola (Rakúsko) a Univerzita aplikovaných vied Haaga-Helia (Fínsko), ktoré spolu zahŕňajú vyše 160 tis. študentov, 8 500 akademických a výskumných zamestnancov a vyše 1000 výskumných tímov.
Ďalšie informácie o aliancii Ulysseus: www.ulysseus.eu
Welcome to Ulysseus – YouTube
Ulysseus European University – YouTube

🔗Program🔗 Predstavenie Aliancie Ulysseus

Speed-Match 2022 International Networking Event
2022-04-27 - 2022-04-28 | Online
V dňoch 27.–28.4.2022 sa uskutoční virtuálne medzinárodné kooperačné podujatie Speed-Match 2022 Internationl Networking Event, so zameraním na letecký, železničný a automobilový priemysel. Registrácia otvorená do 28. apríla 2022.
Dátum konania: 27. – 28. apríl 2022
Miesto konania: on-line
Registrácia otvorená do: 28. apríl 2022
Prihláška: https://speedmatch2022.b2match.io/signup
Web stránka podujatia: https://speedmatch2022.b2match.io/
Využite príležitosť a získajte nové kontakty a obchodné príležitosti. B2B podujatie poskytne veľkým spoločnostiam, MSP, komorám, investorom, verejným inštitúciám a združeniam jedinečnú príležitosť nadviazať obchodné a technologické partnerstvá prostredníctvom vopred naplánovaných 1:1 stretnutí.
Zameranie podujatia
Letecký priemysel
Výroba motorových dielov, konštrukčných dielov, tvárnenie plechov, výroba nástrojov a prípravkov, presné sústruženie, káblové zväzky, špeciálne procesy, povrchová úprava, montáž, integrácia atď.
Železničný priemysel
Výroba lokomotív, výroba vagónov a komponentov, výroba kabín, podvozkov, dieselových motorov, brzdových systémov, signalizačných riešení, energetických systémov a kabeláže, presné odlievanie, presné obrábanie, montáž, lakovanie, povrchová úprava atď.
Automobilový dodávateľský priemysel
Výroba nákladných automobilov, ľahkých úžitkových vozidiel, pohonných jednotiek, motorov a ich častí, karosérií hriadeľov, hasičských vozidiel, záchranárskych vozidiel, zdvíhacích zariadení pre automobily, systémov na zamykanie dverí vozidiel, prívesov, vaničiek, sedadlových systémov, ráfikov, kabín automobilov, podvozkov, nápravových hriadeľov, zadných prevodových hriadeľov a automobilových dielov atď.
Pri vypĺňaní prihlášky si v rámci položky „Support office“ vyberte TUKE ako Vašu podpornú inštitúciu. Následne Vašu prihlášku obratom radi potvrdíme v registračnom systéme podujatia. Ďakujeme.
Kontakt: Enterprise Europe Network pri UVP TECHNICOM, e-mail: een@uvptechnicom.sk

Teambuilding
2022-04-25 14:00 - 16:00 | UVP TECHNICOM 001/002 a Online, Němcovej 5, Košice, 04001, Slovakia (Slovak Republic)
Lektor: Richard Rovinský
Obsah workshopu:
A. Tím alebo skupina

budujeme skupinu alebo tím
vízia a komunikácia základ dobrého fungovania
riešenie kríz

B. Tímové role

nábor vhodných členov
pochopenie tímu a jeho slabých stránok
budujem nasledovníkov

C. Budovanie vzťahov

hviezdy a prokrastinátori v tíme
aktívne naslúchanie
rozvoj soft skills

Metodika:
Prezentácia teórie spojená so skupinovými a individuálnymi praktickými úlohami. Rozdelenie do menších pracovných skupín.

Cieľ workshopu:

Vysvetlenie rozdielov medzi skupinou a tímom
Osvojenie základov pri budovaní tímu
Soft skills v procese budovania tímu

Informácia o lektorovi:
Buduje tímy a tímovú kultúru vo firmách. Ako human resources hacker pracuje s firmami a jednotlivcami v rôznych odvetviach priemyslu na ich talent manažmente a náborovom procese. Jednoducho povedané mení skupiny ľudí na fungujúce tímy. Medzi jeho zákazníkov patria ako tuzemské a medzinárodné spoločnosti (Tieto, Deutsche Telekom Slovakia, RWE, Ceragon, Austin Detonator, NESS, LafargeHolcim), tak aj verejné inštitúcie (Magistrát Mesta Košice, Magistrát mesta Ostrava, a iné).

UVP sutaz test
2022-04-25 08:00 - 17:00

HackKosice
2022-04-23 - 2022-04-24 | Kusthalle, Rumanova 1, Košice, Slovakia (Slovak Republic)

Deň Zeme
2022-04-22 09:00 - 12:00 | UVP TECHNICOM, Boženy Němcovej 5, Košice, Slovakia (Slovak Republic)

Biznis fórum startupov
2022-04-21 14:00 - 16:00 | Online
Dňa 21.4. 2022 sa uskutoční ďalšie „Biznis fórum startupov“ organizované v rámci Akceleračného programu startupov UVP TECHNICOM“.
Biznis fórum je aktivita, v rámci ktorej prebieha priebežné hodnotenie rozvoja startupov za účasti pozvaných koučov a zástupcov z biznis sféry. V rámci programu Biznis fóra vystúpia startupy:

TRAINING BUDDY
NOBIL NB
DOBÍJANIE ELEKTROMOBILU
SIGRED

Každý startup bude mať na prezentáciu 10 minút. Po každej prezentácií bude nasledovať diskusia a analytické hodnotenie rozvoja startupov za účasti hostí – zástupcov z biznis sféry. V rámci svojho vystúpenia sa startupy zamerajú na: krátku charakteristiku startupu, aktuálne zloženie, úlohy členov startupu, analýzu rozvoja startupu – progres za posledné tri mesiace, úroveň pripravenosti pre trh, marketing produktu, problémy a plán ďalšieho rozvoja.
Pre účasť je potrebná registrácia:
REGISTRÁCIA
Registrovaným účastníkom bude zaslaný link na pripojenie.

Akceleračný program startupov – Startup centrum UVP TECHNICOM
2022-04-21 08:00 - 2022-06-29 17:00 | UVP TECHNICOM 001/002 a Online, Němcovej 5, Košice, 04001, Slovakia (Slovak Republic)
21.4.2022 Biznis Fórum25.4.2022 Teambuilding28.4.2022 Getting things done – on-line03.5.2022 Zvládanie konfliktných a stresových situácií10.5.2022 Aké technológie zvoliť pri vývoji SW produktov19.5.2022 Startup Connect24.5.2022 Vastný Biznis model canvas30.5.2022 Vedenie porád- základné zručnosti manažéra a lídra01.6.2022 Elevator Pitch09.6.2022 Biznis fórum14.6.2022 Teamleader – manažérske zručnosti16.6.2022 Startup Connect27.6.2022 Prehodnotenie startupov29.6.2022 15. kolo súťaže “Máš nápad?”

RADIOELEKTRONIKA 2022
2022-04-21 - 2022-04-22 | UVP TECHNICOM 001/002 a Online, Němcovej 5, Košice, 04001, Slovakia (Slovak Republic)
32th IEEE International Conference
🔗Program
